प्रियंका गांधी पर टिप्पणी से नाराज कांग्रेस देशभर में BJP के खिलाफ दर्ज कराएगी FIR  
प्रियंका गांधी के खिलाफ अभियान से नाराज कांग्रेस
बीजेपी के खिलाफ दर्ज करवाएगी एफआईआर 
राजधानी दिल्ली से होगी इसकी शुरुआत
कांग्रेस ने सक्रिय राजनीति में उतरने के बाद प्रियंका गांधी (Priyanka Gandhi) के खिलाफ सोशल मीडिया पर 'दुर्भावनापूर्ण अभियान' चलाने के लिए भाजपा पर निशाना साधा है. पार्टी बीजेपी के खिलाफ देश के सभी राज्यों की राजधानी में एफआईआर दर्ज करवाने जा रही है. अखिल भारतीय महिला कांग्रेस की अध्यक्ष सुष्मिता देव ने कहा कि कांग्रेस की महिला इकाई पूरे देश में सोमवार को एफआईआर दर्ज करवाएगी. यह काम दिल्ली से शुरू होगा. सुष्मिता देव ने कहा कि जब से प्रियंका गांधी (Priyanka Gandhi) ने सक्रिय राजनीति में प्रवेश किया है, कई भाजपा नेताओं ने अपमानजनक टिप्पणियां की हैं. हमने उन्हें नजरअंदाज करने की कोशिश की, लेकिन सोशल मीडिया पर उनके खिलाफ दुर्भावनापूर्ण अभियान चलाया गया.